Jernsulfid

Jernsulfid er en kjemisk forbindelse av jern og svovel. Det forekommer naturlig i mineralene troilitt og magnetkis, men ikke i pyritt. Stoffet opptrer ofte i ikke-støkiometrisk form med varierende nivåer av jern og svovel.

 Egenskaper 
Finkornet jernsulfid kan være pyrofor i kontakt med luft. Stoffet er ferrimagnetisk om det inneholder en overvekt av jern, men nærmer seg antiferromagnetisk jo mer likevekt det er mellom jern og svovel.

 Fremstilling 
Jernsulfid kan fremstilles direkte fra grunnstoffene jern og svovel.

Det kan også produseres av anaerobe bakterier Det skjer først og fremst i oksygenfattige miljøer med lav pH-verdi.

 Bruk 
Jernsulfid inneholder for mye svovel til å være interessant for utvinning av stål, men om det kalkbrennes frigjøres svoveldioksid som senere ledes gjennom vann for å danne svovelsyre.

Kategori:Jernforbindelser
Kategori:Sulfider